BŪVDARBU LĪGUMA PROJEKTS

par \_\_\_\_\_\_\_

Kuldīgā, 2017. gada \_\_.\_\_\_

Kuldīgas novada pašvaldība, Reģ. Nr. 90000035590, turpmāk tekstā - Pasūtītājs, tās \_\_\_\_\_ personā, kas rīkojas saskaņā ar likumu “Par pašvaldībām” un Kuldīgas novada pašvaldības nolikums, no vienas puses, un

*<nosaukums>,* reģ. Nr. <...>, tās <*amats, vārds uzvārds*> personā, kura/š darbojās uz Statūtu pamata, turpmāk tekstā - Izpildītājs, no otras puses, abi kopā turpmāk tekstā saukti Puses, bez viltus, maldības vai spaidiem, paužot Pušu brīvu gribu, vadoties no spēkā esošās Latvijas Republikas normatīvajiem aktiem,

pamatojoties uz Kuldīgas novada Domes Publisko iepirkumu komisijas rīkotā iepirkuma \_\_\_ ID Nr. \_\_\_\_\_ , (turpmāk tekstā - Iepirkums) nosacījumiem un rezultātiem. noslēdz sekojoša satura līgumu, (turpmāk tekstā – Līgums):

* 1. LĪGUMA PRIEKŠMETS
	2. Pasūtītājs uzdod Izpildītājam, un Izpildītājs, atbilstoši šī Līguma nosacījumiem, ar saviem materiāliem, darba rīkiem, ierīcēm un darbaspēku apņemas par samaksu veikt papildus būvdarbus, turpmāk tekstā – Darbi, būvobjektā “Kuldīgas 2.vidusskolas telpu renovācija Jelgavas ielā 62, Kuldīgā” (turpmāk tekstā – Objekts), ievērojot Iepirkuma nosacījumus, un atbilstoši Iepirkuma procedūrā iesniegtajam piedāvājumam, pievienotajai tāmei (Līguma pielikums).
	3. Izpildītājs apliecina, ka ir iepazinies ar veicamajiem Darbiem un to apjomiem, pielietojamajiem materiāliem, kvalitātes prasībām un atsakās saistībā ar to izvirzīt jebkāda satura iebildumus un/vai pretenzijas.
1. PUŠU PĀRSTĀVJI
	1. Darbu izpildes laikā Izpildītājs kā atbildīgo Darbu vadītāju nozīmē <*vārds uzvārds*>, sert.Nr.\_\_\_\_\_\_\_\_.
	2. Pasūtītāja pārstāvis Darbu izpildes laikā ir \_\_\_\_, mob.t.\_\_\_, e-pasts:\_\_\_\_\_\_.
2. DARBU ORGANIZĀCIJAS KĀRTĪBA
	1. Darbu organizāciju objektā un objekta, kā arī nepieciešamās dokumentācijas nodošanu Pasūtītājam, nodrošina Izpildītājs saskaņā ar šo Līgumu, Tāmi un Darba grafiku, kas ir šī Līguma neatņemamas sastāvdaļas.
	2. Pusēm, nekavējoties, bet ne vēlāk kā nākamajā darba dienā jāpaziņo otrai Pusei par apstākļiem (izmaiņām), kas var ietekmēt Līguma būtiskās sastāvdaļas (Līguma cenu un darbu apjomu).
	3. Pusei nekavējoties (3 (trīs) darba dienu laikā) jāinformē otra Puse, ja konstatē, ka:
		1. starp Līguma dokumentu datiem ir pretrunas;
		2. Līguma dokumentos sniegtie dati atšķiras no reāliem apstākļiem;
		3. Līguma dokumenti ir nepilnīgi vai kļūdaini;
		4. Līguma dokumenti sagatavoti tā, ka Darbu izpilde atbilstoši tiem kādai no Pusēm būtu neizdevīga;
		5. informācija, kas sniegta Darbu izpildes laikā, atšķiras no Līguma dokumentiem;
		6. mainījušies Līguma izpildei nozīmīgi apstākļi.
3. IZPILDĪTĀJA TIESĪBAS UN PIENĀKUMI
	1. Izpildītājam ir tiesības saņemt samaksu par šī Līguma 1.1.punktā noteiktā Darba izpildi saskaņā ar Līguma noteikumiem.
	2. Izpildītāja pienākumi ir:
		1. izpildīt Līguma 1.1.punktā paredzētos Darbus atbilstošā kvalitātē un pilnā apjomā saskaņā ar Līguma noteikumiem un Darba izpildes laika grafiku;
		2. visu Darbu izpildei nodrošināt kvalificētu un testētu tehnisko personālu un iekārtas;
		3. Darbus izpildīt ar kvalitatīviem materiāliem, iekārtām un izstrādājumiem, kas atbilst standartu un tehnisko noteikumu prasībām un ir sertificēti;
		4. visa Līguma perioda laikā veikt un nodrošināt pienācīgu visu Līguma saistību izpildīšanu, tostarp nodrošināt ar kompetentu un pilnvarotu atbildīgo darbu vadītāju (sauktu Pārstāvi). Visi norādījumi un instrukcijas no Pasūtītāja pārstāvja tiek nodotas tikai Izpildītāja pārstāvim;
		5. nosaukt adresi, uz kuru visi norādījumi, instrukcijas u.c. ziņojumi Izpildītāja pārstāvim un Līguma slēdzējam jānosūta. Izpildītājs drīkst mainīt iepriekšminēto adresi, laicīgi, bet ne vēlāk kā 1 (*vienu*) nedēļu pirms šādas maiņas, paziņojot par to Pasūtītājam;
		6. Pēc Līguma noslēgšanas Izpildītājs tikai ar Pasūtītāja rakstveida piekrišanu drīkst nomainīt:
			1. personālu, kuru tas iesaistījis Līguma izpildē un par kuru Iepirkuma piedāvājumā sniedzis informāciju Pasūtītāja pilnvarotajai iepirkuma komisijai, un kura kvalifikācijas atbilstību Iepirkuma nolikumā izvirzītajām prasībām Pasūtītāja pilnvarotā iepirkuma komisija ir vērtējusi;
			2. apakšuzņēmēju, uz kuru iespējām Izpildītājs balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām;
			3. apakšuzņēmēju, kura izpildāmo darbu vērtība ir 10% no kopējās Līguma vērtības vai lielāka, ja tas neatbilst Līguma 4.2.6.2.punktā noteiktajam, kā arī iesaistīt vēlāk Līguma izpildē minētajam kritērijam atbilstošu apakšuzņēmēju.
			4. Pasūtītājs nepiekrīt Līguma 4.2.6.1. un 4.2.6.2.punktā minētā personāla un apakšuzņēmēja nomaiņai, ja pastāv kāds no šādiem nosacījumiem:
				1. tiek piedāvāts nomainīt personālu vai apakšuzņēmēju un tas neatbilst tām Iepirkuma procedūras dokumentos noteiktajām prasībām, kas attiecas uz personālu vai apakšuzņēmējiem;
				2. tiek piedāvāts nomainīt apakšuzņēmēju, uz kura iespējām Izpildītājs balstījies, lai apliecinātu savas kvalifikācijas atbilstību Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Izpildītājs atsaucies, apliecinot savu atbilstību Iepirkuma procedūrā noteiktajām prasībām;
			5. Lūgumu nomainīt Izpildītāja personālu vai apakšuzņēmēju vai iesaistīt jaunu apakšuzņēmēju, Izpildītājs iesniedz Pasūtītājam, norādot informāciju un pievienojot dokumentus, kas nepieciešami lēmuma pieņemšanai.
			6. Pasūtītājs pieņem lēmumu, atļaut vai atteikt Izpildītāja personāla vai apakšuzņēmēja nomaiņu vai jauna apakšuzņēmēja iesaistīšanu Līguma izpildē, 5 (piecu) darba dienu laikā pēc tam, kad tas saņēmis visu informāciju un dokumentus, kas nepieciešami lēmuma pieņemšanai. Par pieņemto lēmumu Pasūtītājs paziņo rakstveidā, nosūtot to pa faksu vai elektroniski, kā arī pa pastu uz Izpildītāja norādīto adresi.
		7. uzņemties atbildību par pieaicināto apakšuzņēmēju veiktā darba kvalitāti, kā arī par apakšuzņēmēju radītajiem zaudējumiem, gadījumā, ja Izpildītājs pieaicinājis apakšuzņēmējus, un nekāda apakšuzņēmēju pieņemšana un/vai līgumu ar apakšuzņēmējiem noslēgšana neatbrīvo Izpildītāju no saistībām vai atbildības šī Līguma sakarā. Izpildītājs ir pilnībā atbildīgs par to, lai apakšuzņēmēji ievērotu visas šī Līguma saistības;
		8. veicot Darbus, nodrošināt Darba aizsardzības likuma un citu Latvijas Republikā spēkā esošo darba aizsardzību reglamentējošo normatīvo aktu prasību izpildi;
		9. nozīmēt Darbu izpildes vietā atbildīgo amatpersonu par darba aizsardzību un ugunsdrošību, kura veic darbinieku instruktāžu un apmācību darba aizsardzībā un ugunsdrošībā. Izpildītāja un/vai tā nozīmētas personas pienākums ir nodrošināt darbiniekus ar kolektīvajiem un individuālajiem aizsardzības līdzekļiem, kā arī garantēt to lietošanu;
		10. uzņemties atbildību par savu darbinieku un pieaicināto speciālistu kvalifikāciju, kā arī konkrēta darba veikšanai nepieciešamajām apliecībām, licencēm un sertifikātiem. Izpildītājs apņemas nodarbināt tikai tādus speciālistus un palīgstrādniekus, kuri ir iepazīstināti ar darba aizsardzības instrukcijām, kas tieši attiecas uz nodarbinātā darba vietu un darba veikšanu, kā arī ir informēti par darba vidē esošiem riska faktoriem;
		11. garantēt ugunsdrošības un apkārtējās vides aizsardzības pasākumu veikšanu, kas saistīti ar Darbu izpildi;
		12. nodrošināt, lai tiktu sagatavota un iesniegta visa nepieciešamā dokumentācija Darbu nodošanai;
		13. uz sava rēķina savlaicīgi veikt visu atklāto defektu un trūkumu novēršanu;
		14. līdz Darbu nodošanai nodrošināt būvdarbu veikšanai nepieciešamo iekārtu un inventāra aizvākšanu no objekta;
		15. nodrošināt kvalitatīvu Darbu izpildi un visu ar Darbu izpildi saistītās dokumentācijas iesniegšanu. Pasūtītājs nepieņem nekvalitatīvi izpildītos Darbus līdz trūkumu un defektu novēršanai.
		16. līdz akta par būvobjekta pieņemšanu ekspluatācijā parakstīšanai, nodrošināt visu nepieciešamo darbību veikšanu, t.sk., konstatēto defektu un/vai nepilnību (t.sk. dokumentācijas nepilnību) novēršanu, lai būvobjektu varētu nodot ekspluatācijā.
	3. Izpildītājs ir atbildīgs (tostarp, materiāli) par 4.2.8. līdz 4.2.12.punktos noteikto saistību neievērošanas sekām Darbu izpildes vietā.
	4. Visus materiālu un konstrukciju novietošanas laukumus un pagaidu komunikāciju izveidošanu Izpildītājs veic uz sava rēķina.
	5. Izpildītājs, parakstot šo Līgumu, apliecina, ka pirms šī Līguma noslēgšanas ir veicis Darbu izpildei nepieciešamo izmaksu precīzu aprēķinu, un tas ir atspoguļots Izpildītāja iesniegtajā finanšu piedāvājumā, un uzņemas visus papildus izdevumus gadījumā, ja Darbu gaitā veiktajos aprēķinos atklāsies nepilnības, neprecizitātes, trūkumi vai atklāsies tādu papildus darbu veikšanas nepieciešamība, kurus, pamatojoties uz šo Līgumu un tā pielikumiem, varēja un Izpildītājam vajadzēja paredzēt, un šādā gadījumā Izpildītājam nav tiesību prasīt kopējās Līguma cenas palielināšanu.
	6. Izpildītājs Līguma izpildes laikā ir atbildīgs, sākot ar šī Līguma spēkā stāšanās brīdi līdz Līgumā paredzēto Darbu pabeigšanai un nodošanai Pasūtītājam, par visu šī Līguma izpildei nepieciešamo un izmantojamo īpašumu, materiāliem, iekārtām, konstrukcijām. Bojājumu vai citā veidā radītu zaudējumu gadījumā, Izpildītājs zaudējumus sedz uz sava rēķina.
	7. Izpildītājs Līguma izpildes laikā ir atbildīgs par faktisko paveikto darbu apjomu mērījumu pareizību.
	8. Pasūtītāja apmeklējuma laikā atļaut apmeklēt Darbu izpildes vietas un/vai Objektu, t.sk., nodrošināt piekļuvi Izpildītāja paveiktā Darba pārbaudei Izpildītāja telpās.
	9. Veicot Līgumā paredzētos Darbus, Izpildītājs ir atbildīgs par Darbu izpildes laikā Objektam (vai tā daļai) nodarītajiem bojājumiem un/vai pārējo būvniecības kārtu laikā paveiktajiem darbiem, saskaņā ar Līguma 9.nodaļas nosacījumiem. Bojājumu vai citā veidā radītu zaudējumu gadījumā, Izpildītājs zaudējumus sedz uz sava rēķina.
4. PASŪTĪTĀJA TIESĪBAS UN PIENĀKUMI
	1. Pasūtītājam ir pienākums savlaicīgi un atbilstoši šī Līguma noteikumiem samaksāt Izpildītājam par kvalitatīvi izpildītu Darbu.
	2. Pasūtītājs apņemas atļaut Izpildītājam izmantot Pasūtītāja rīcībā esošos piebraucamos autoceļus materiālu piegādei, iepriekš savstarpēji tos saskaņojot.
	3. Pasūtītājs apņemas savlaicīgi, bet ne vēlāk kā 2 (*divas*) dienas iepriekš informēt Izpildītāju par jebkuru savu darbību Objektā, ja tas var ietekmēt Izpildītāja darbu.
	4. Pasūtītājam ir tiesības jebkurā laikā apmeklēt izpildītāja Darbu izpildes vietu (Izpildītāja telpas) un/vai Objektu, ievērojot tehniskās drošības normas, un, nepieciešamības gadījumā, noformēt savus pamatotos aizrādījumus vai pārtraukt Darbus līdz trūkumu novēršanai.
	5. Pēc Izpildītāja paziņojuma par Darbu gatavību nodošanai un atbilstošas dokumentācijas saņemšanas, 5 (piecu) darba dienu laikā:
		1. izvērtēt iesniegto informāciju un sniegt motivētu atteikumu, ja konstatētas atkāpes no Līguma nosacījumiem, sastādot defektu aktu saskaņā ar Līguma nosacījumiem un uzdodot termiņu konstatēto defektu novēršanai, vai
		2. Pieņemt Darbus, parakstot pieņemšanas - nodošanas aktu (ja tie atbilst Līguma, normatīvo aktu un būvprojekta dokumentācijas prasībām) un uzsākt veikt nepieciešamās darbības, Būvobjekta pieņemšanai ekspluatācijā, saskaņā ar normatīvajos aktos noteikto kārtību.
	6. Pasūtītājam ir tiesības pieņemt neatkarīgu, Latvijas Būvinženieru savienības sertificētu ekspertu Darbu kvalitātes kontrolei.
	7. Pasūtītājam ir pienākums nodrošināt, lai Darbu izpildes laikā Izpildītājam būtu pieejams Pasūtītāja pārstāvis, kurš ir tiesīgs risināt Darbu gaitā radušos jautājumus. Pasūtītājs apņemas atrisināt visus Pasūtītāja kompetencē ietilpstošus un Darbu izpildes gaitā radušos jautājumus un sniegt Izpildītājam rakstisku atbildi 2 (*divu*) darba dienu laikā no dienas, kad saņemts Izpildītāja rakstisks pieprasījums.
	8. Pēc Līguma noslēgšanas, ar būvējamā Objekta nodošanas aktu uz būvdarbu laiku, nodot Izpildītājam būvējamo Objekta daļu un atbildību, kā arī uzturēšanu par to, aktā noteiktajā apjomā.
5. LĪGUMA CENA UN APMAKSAS KĀRTĪBA
	1. Līguma kopējā summa, saskaņā ar Līgumam pievienoto Tāmi, tiek noteikta EUR <*ar skaitļiem un vārdiem*>, neskaitot PVN, turpmāk tekstā saukta– Līguma summa.
	2. Līguma summa var mainīties, tikai mainoties nodokļu likmēm un/vai, ja Darbu izpildes gaitā tiek konstatēts, ka nepieciešams mainīt veicamo Darbu apjomu, kas ir atšķirīgs no būvprojektā uzrādītajiem. Vienošanās par izslēdzamajiem vai papildu būvdarbiem tiek noslēgta Publisko iepirkumu likumā noteiktajā kārtībā.
	3. Rēķina apmaksa tiek uzskatīta par notikušu brīdī, kad Pasūtītājs ir veicis naudas summas pārskaitījumu no sava bankas konta Izpildītāja kontā. Strīdus gadījumā līgumā noteiktie Pasūtītāja maksājumi tiek uzskatīti par izpildītiem brīdī, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.
	4. Līguma summa tiek samaksāta šādā kārtībā:
		1. Līguma summa tiek samaksāta pa daļām saskaņā ar iesniegtajiem aktiem par paveiktajiem darbiem ne biežāk kā vienu reizi mēnesi. Izpildītājs iesniedz Pasūtītājam darbu izpildes aktus un attiecīgo dokumentāciju par iepriekšējā mēnesī faktiski izpildīto darbu apjomu līdz nākamā mēneša 5.darba dienai. Pasūtītājs 5 (piecu) darba dienu laikā izskata saņemto dokumentāciju un 30 (trīsdesmit) dienu laikā pēc aktu parakstīšanas un atbilstoša rēķina saņemšanas veic tā apmaksu. Ja Pasūtītājs 5 (piecu) darba dienu laikā no dokumentācijas saņemšanas brīža nav atdevis parakstītu darbu izpildes aktu un nav iesniedzis Izpildītājam rakstisku pretenziju par darba kvalitāti (atbilstoši Līguma 8.2.punkta kārtībai), tiek uzskatīts, ka Pasūtītājs apstiprinājis Izpildītāja iesniegto dokumentāciju. Ja Pasūtītājs nav apmierināts ar darbu kvalitāti, tad Pasūtītājs sastāda rakstisku protokolu (atbilstoši Līguma 8.2.punkta kārtībai), kurā norāda veicamos darbus, un, rakstiski vienojoties ar Izpildītāju, nosaka to izpildes termiņu. Pēc defektu novēršanas Izpildītājs iesniedz Pasūtītājam jaunu darbu izpildes aktu un Pasūtītājs to izskata, akceptē un apmaksā Līgumā noteiktajā kārtībā. Defektu novēršana notiek par Izpildītāja līdzekļiem.
		2. No katras saskaņā ar Līguma 6.4.1.punktu paveikto darbu apmaksas summas tiek ieturēti 5% (pieci procenti) kā ieturētais atliktais maksājums.
		3. Ieturētais atliktais maksājums tiek izmaksāts 30 (trīsdesmit) dienu laikā pēc Līguma 8.8.punktā noteiktās garantijas perioda garantijas polises saņemšanas un darbu nodošanas-pieņemšanas akta abpusējas parakstīšanas dienas. Laika periodā līdz Izpildītājs veic un iesniedz Pasūtītājam garantijas perioda garantiju, atbilstoši Līguma 8.8.punktam, šajā Līguma punktā noteikto ieturēto atlikto maksājumu Pasūtītājs ir tiesīgs izmantot Līguma 8.7.punktā noteikto izdevumu segšanai, ja Izpildītājs neizpilda Līgumā noteiktās garantijas saistības. Gadījumā, ja Pasūtītājs ir veicis Līguma 8.7.punktā noteikto izdevumu segšanu šajā Līguma punktā noteiktajā kārtībā, tad veicot Izpildītājam ieturētā atliktā maksājuma izmaksu, Pasūtītājs no tās ietur visas summas par kādām ir segti Līguma 8.7.punktā noteiktie izdevumi.
	5. Nekvalitatīvi veiktie darbi (t.i., defekti jeb darbi, kas neatbilst Līguma, normatīvo aktu un būvprojekta dokumentācijas prasībām) netiek apmaksāti un tiek pārstrādāti uz Izpildītāja rēķina.
	6. Ja Izpildītājs pārstrādā nekvalitatīvi veiktos Darbus, tad Pasūtītājs samaksā Izpildītājam par tiem saskaņā ar šī Līguma 6.4.punktu. Ja Izpildītājs nepārstrādā nekvalitatīvi veiktos Darbus 10 (desmit) dienu laikā no Pasūtītāja motivētu iebildumu iesniegšanas brīža, tad Pasūtītājs ietur attiecīgo summu no Izpildītājam izmaksājamās summas saskaņā ar šī Līguma nosacījumiem.
6. LĪGUMA IZPILDES TERMIŅI
	1. Darbi Objektā Izpildītājam jāuzsāk 3 (trīs) darba dienu laikā no brīža, kad būvatļaujā izdarīta atzīme par būvdarbu uzsākšanas nosacījumu izpildi, bet ne vēlāk, kā no brīža, kad darbu izpilde ir pieļaujama laika meteoroloģisko apstākļu dēļ, ko Puses savstarpēji fiksē ar aktu.
	2. Darbi Izpildītājam Objektā jāpabeidz 3 (trīs) mēnešu laikā no brīža, kad būvatļaujā izdarīta atzīme par būvdarbu uzsākšanas nosacījumu izpildi, termiņā neieskaitot (ja attiecināms) līguma 7.4.punktā paredzētus termiņa pagarināšanas gadījumu laika periodus.
	3. Darbi tiek uzskatīti par pabeigtiem, ja iestājas šādi nosacījumi.
		1. Izpildītājs ir izpildījis Tāmē paredzētos Darbus atbilstoši Līgumam;
		2. Izpildītājs ir iesniedzis Pasūtītājam visu ar Objekta izbūvi saistīto dokumentāciju;
		3. Izpildītājs un Pasūtītājs ir parakstījuši Darbu pieņemšanas - nodošanas aktu;
	4. Šī Līguma izpildes termiņu, ievērojot Līgumā noteikto kārtību, puses var grozīt, par to noslēdzot papildus vienošanos rakstveidā šādos gadījumos:
		1. ja nepārvaramas varas vai tehnoloģiskās pauzes rezultātā tiek apgrūtināta vai uz laiku ir neiespējama Līgumā noteikto Darbu izpilde;
		2. ja kādas Puses saistību neizpildes dēļ ir tikusi apgrūtināta otras Puses saistību izpilde, t.sk., Ja Pasūtītājs liedz vai no viņa atkarīgu apstākļu dēļ tiek kavēta piekļūšana būvējamam Objektam vai konkrētu darbu izpilde no Izpildītāja neatkarīgu iemeslu dēļ;
		3. ja Darbu veikšanu ir kavējuši no ilggadējiem statistiski vidējiem rādītājiem būtiski atšķirīgu nelabvēlīgi klimatiskie apstākļi;
		4. Ja Pasūtītājs, būvuzraugs vai autoruzraugs ir kavējis vai apturējis būvdarbu veikšanu no Izpildītāja neatkarīgu iemeslu dēļ.
		5. Ja atbilstoši Līgumā noteiktajai kārtībai, tiek veiktas izmaiņas darbu daudzumos, saskaņā ar Līguma 12.nodaļu.
	5. Ja Darba izpildes gaitā ir nepieciešamas līguma termiņa izmaiņas, tad Izpildītājs iesniedz Pasūtītājam pamatojumu termiņa pagarinājumam, kurā norāda Darba izpildes termiņa kavēšanas iemeslus, pieprasītā termiņa pagarinājuma pamatojumu, izmainītu Darba izpildes kalendāro grafiku, kā arī citu Pasūtītāja pieprasītu informāciju. Gadījumos, kad termiņa pagarinājums nepieciešams papildus darbu veikšanai, taču papildus darbus iespējams veikt paralēli citiem darbiem un to veikšana neprasa būtisku papildus darbaspēka resursu piesaistīšanu, līguma izpildes termiņš papildus darbu dēļ, netiek pagarināts.
	6. Piegādātāju vai apakšuzņēmēju saistību pret Izpildītāju neizpilde nevar būt pamatojums būvdarbu līguma izpildes termiņa pagarinājumam.
7. KVALITĀTES GARANTIJAS UN DEFEKTU NOVĒRŠANA
	1. Izpildītājs apliecina, ka izpildīto darbu garantijas laiks ir 60 (sešdesmit seši) mēneši no dienas, kad saskaņā ar normatīvajiem aktiem parakstīts akts par ēkas vai tās daļas pieņemšanu ekspluatācijā.
	2. Darbu izpildes laikā (t.sk., 9.10.punktā paredzēto) konstatēto defektu novēršanā tiek pielietoti šādi noteikumi:
		1. Izpildītājs novērš visus pārbaudes aktā konstatētos defektus. Par Darbu laikā konstatēto defektu novēršanas termiņu Puses vienojas katrā atsevišķā gadījumā;
		2. Izpildītāja vainas dēļ radušos defektus Izpildītājs novērš uz sava rēķina Līgumā noteiktā Darbu izpildes termiņa ietvaros;
		3. ja Izpildītājs uzskata, ka viņš nav vainojams defektā, tad Izpildītājs par to nekavējoties rakstveidā ziņo Pasūtītājam un sniedz savu iebildumu pamatojumu. Ja Pasūtītājs nepiekrīt Izpildītāja argumentiem un pieprasa novērst defektu, tad šis pieprasījums ir saistošs Izpildītājam un atteikšanās gadījumā, Pasūtītājs ir tiesīgs pieaicināt defekta novēršanai citu darba veicēju un samazināt Līguma cenu par nepadarīto darbu cenu.
		4. strīda gadījumā Puses ir tiesīgas pieaicināt ekspertu, kurš nosaka defekta cēloni, izdevumus ekspertam sedz vainīgā puse;
		5. Izpildītājs defektu novēršanu veic Pasūtītajam visizdevīgākajā veidā un kārtībā, saskaņā ar Pušu vienošanos.
	3. Garantijas laikā Izpildītājs par saviem līdzekļiem novērš Objekta ekspluatācijas laikā konstatētos Darbu, materiālu defektus 5 (piecu) dienu laikā no brīža, kad Izpildītājs saņēmis no Pasūtītāja rakstisku pretenziju par atklāto defektu. Pretenzija tiek nodota šādā kārtībā:
		1. Pretenziju Pasūtītājs nodod Izpildītājam personīgi, par Pretenzijas saņemšanu Izpildītājs parakstās uz Pasūtītāja eksemplāra;
		2. Ja Pretenziju Pasūtītājs nevar nodot Izpildītājam personīgi, tad Pretenzija tiek nosūtīta uz Izpildītāja šajā Līgumā norādīto adresi ierakstītā vēstulē, skaitot, ka šajā gadījumā Izpildītājs to ir saņēmis 7 (septītajā) dienā pēc vēstules nodošanas pastā.
	4. Ja objektīvu iemeslu dēļ 5 (piecu) dienu laikā defektu novērst nav iespējams, Puses šo 5 (piecu) dienu laikā vienojas par citu termiņu defektu novēršanai.
	5. Ja Izpildītājs uzskata, ka viņš nav vainojams par garantijas laikā radušos defektu, tad par to 3 (trīs) dienu laikā no pretenzijas saņemšanas brīža rakstveidā ziņo Pasūtītājam un sniedz savu iebildumu pamatojumu.
	6. Ja Pasūtītājs līguma 8.5.punktā noteiktajā termiņā nesaņem Izpildītāja paziņojumu, uzskatāms, ka viņš piekritis izvirzītai Pretenzijai. Strīda gadījumā Puses ir tiesīgas pieaicināt neatkarīgus ekspertus (trīs Latvijas Būvinženieru savienības sertificētus ekspertus, vienu no kuriem pieaicina Pasūtītājs, otro – Izpildītājs, un trešo pieaicina jau divi izvēlētie eksperti), kuri nosaka defekta cēloni un kuru atzinums ir obligāts izpildīšanai Pusēm. Izdevumus ekspertam sedz vainīgā Puse. Ja defekta/u konstatācijai viena no Pusēm nav pieaicinājusi savu izvēlēto ekspertu, otrās puses izvēlētā eksperta secinājums vai slēdziens tiek uzskatīts par saistošu otrai pusei.
	7. Ja Garantijas laikā konstatētie Darbu un/vai materiālu defekti netiek novērsti Līguma 8.3., 8.4. un 8.5.punktos noteiktajā kārtībā, tad Pasūtītājam ir tiesības šo defektu novēršanai pieaicināt citu Izpildītāju, bet samaksu par veiktajiem darbiem pieprasīt no Izpildītāja, piestādot tam attiecīgus rēķinus. Izpildītāja pienākums ir apmaksāt šos rēķinus pilnā apmērā. Pasūtītājs var pieprasīt šo darbu apmaksu no bankas vai apdrošināšanas firmas, kas izsniedzis Izpildītājam polisi par garantijas perioda garantiju zaudējumu segšanai, ja Izpildītājs neveic garantijas laikā atklāto defektu novēršanu.
	8. Izpildītājam 2 (divu) nedēļu laikā pēc Darbu pieņemšanas - nodošanas akta abpusējas parakstīšanas jāiesniedz Pasūtītājam bankas vai apdrošināšanas firmas izsniegtu polisi – garantijas perioda garantiju par to, ka apdrošinātājs garantē zaudējumu segšanu 10% (desmit procenti) apmērā no Līguma summas, gadījumā, ja apdrošinājuma ņēmējs (Izpildītājs) neveic garantijas periodā atklāto defektu novēršanu.
8. PUŠU ATBILDĪBA
	1. Ja Darbu pieņemšanas procesā tiek konstatēti līdz galam nepadarīti darbi, defekti un atkāpes, tad Darbu pieņemšana pārtraucama un par to sastādāms abpusējs akts.
	2. Izpildītājam, kas pieļāvis atkāpes no Līguma noteikumiem, Pušu saskaņotā, abpusējā aktā norādītajā termiņā ar saviem spēkiem un līdzekļiem līdz galam jāizpilda savas vainas dēļ nepadarītie darbi un jānovērš defekti.
	3. Neatbilstoša veikto darbu kvalitāte nav pamats Darbu veikšanas termiņa pagarinājumam un neatbrīvo Izpildītāju no šai sadaļā minētās materiālās atbildības.
	4. Līguma saistību neizpildes gadījumā vainīgā Puse atlīdzina otrai Pusei radītos tiešos zaudējumus.
	5. Netiešie zaudējumi - neiegūtie ienākumi, kurus cietušais būtu saņēmis, otrai Pusei izpildot saistības, netiek atlīdzināti.
	6. Par Līgumā un Līguma pielikumā pievienotā Darbu izpildes kalendārajā grafikā noteikto Darbu izpildes termiņa nokavēšanu Pasūtītājs ir tiesīgs piemērot Izpildītājam līgumsodu 0,1% no Līguma summas par katru nokavējuma dienu, bet ne vairāk par 10 % no Līguma summas.
	7. Tāda pati, tas ir, Līguma 9.6.punktā minētā atbildība ir Izpildītājam, ja tas nav ievērojis līdz galam nepadarīto darbu izpildes un pieļauto defektu novēršanas termiņus, kādi konstatēti, pieņemot padarītos Darbus vai šajā Līgumā paredzētos garantijas termiņos.
	8. Ja pēc Līguma ir nokavēta samaksa par Darbu, Izpildītājs ir tiesīgs piemērot Pasūtītājam līgumsodu par katru nokavēto dienu 0,1% apmērā no Līguma summas, bet ne vairāk par 10 % no Līguma summas.
	9. Līgumsoda samaksa neatbrīvo nevienu no līgumslēdzējām Pusēm no līgumsaistību izpildes pilnā apjomā. Līgumsods netiek ieskaitīts zaudējumu apmērā.
	10. Izpildītājs ir atbildīgs par zaudējumiem, kādus viņš ar savu darbību vai bezdarbību ir nodarījis Pasūtītājam vai trešajām personām, kā arī par iespējamiem trešo personu prasījumiem pret Pasūtītāju par Izpildītāja nekvalitatīvi izpildītu vai termiņā neizpildītu Darbu dēļ, t.sk., Izpildītājs ir atbildīgs par objekta pārējo būvniecības kārtu būvdarbu veicēja paveikto būvdarbu saglabāšanu Darbu izpildes laikā. Ja Pasūtītājs konstatē Objektā pārējo būvniecības kārtu izpildes ietvaros veikto būvdarbu bojājumus, kas radušies Izpildītāja darbības rezultātā, Pasūtītājs rīkojas Līguma 8.2.punktā noteiktajā kārtībā.
	11. Papildus darbi, kuri Izpildītājam, kā profesionālam būvniekam, nebija un nevarēja būt apslēpti (minētie darbi bija acīmredzami un bez to iekļaušanas piedāvājuma tāmē Darbu izpilde nav iespējama), nevar tikt uzskatīti par neparedzētiem papildus darbiem, un šo darbu izpildi Izpildītājs sedz no saviem līdzekļiem.
9. APDROŠINĀŠANA
	1. Izpildītājs savā vārdā noslēdz Izpildītāja civiltiesiskās atbildības apdrošināšanas līgumu, atbilstoši Latvijas Republikas Ministru kabineta 19.08.2014. noteikumos Nr. 502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”, noteiktajai kārtībai. Izpildītājs civiltiesiskās atbildības apdrošināšanas līgumu slēdz pirms būvatļaujas saņemšanas ar Līguma darbības termiņu, kas nedrīkst būt īsāks par Līguma 7.2. punktā noteikto Darbu izpildes termiņu.
10. LĪGUMA LAUŠANA
	1. Pasūtītājs ir tiesīgs vienpusēji lauzt Līgumu šādos gadījumos:
		1. ja Izpildītājs nav uzsācis darbus 5 (piecu) darba dienu laikā pēc būvatļaujas izsniegšanas, un tas nav saistīts ar nepārvaramas varas vai no Pasūtītāja atkarīgiem apstākļiem;
		2. ja Izpildītājs no tā atkarīgu apstākļu dēļ pārtrauc savu darbību ilgāk par 7 (*septiņām*) dienām;
		3. ja Izpildītājs nav spējīgs turpināt Darbus vai kādu daļu no Darbiem saskaņā ar šo Līgumu vai regulāri un atklāti nepilda savas saistības, un tas nav saistīts ar nepārvaramas varas vai no Pasūtītāja atkarīgiem apstākļiem;
		4. ja Darbi neatbilst Līguma dokumentu prasībām;
		5. ja Izpildītājs atzīts par bankrotējošu vai maksātnespējīgu, vai ir Izpildītājam ir uzsākts maksātnespējas process;
		6. ja tiek samazināts, pārtraukts vai nav pieejams finansējums, kas Objekta būvniecībai paredzēts valsts investīcijās, aizdevumos, attiecīgajos struktūrfondos un/vai pašvaldības pamatbudžetā.
	2. Līguma 11.1.1.- 11.1.5.punktos noteiktajos gadījumos, Pasūtītājam ir tiesības pēc rakstiska brīdinājuma ne mazāk kā 5 (*piecas*) dienas iepriekš nosūtīšanas, pārņemt Darbus savā kontrolē un pieaicināt citus darba veicējus.
	3. Līguma laušanas gadījumā pusēm 2 (*divu*) mēnešu laikā ir jāveic pilns norēķins, ieskaitot visu šinī Līgumā paredzēto sodu samaksu un zaudējumu atlīdzību.
	4. Ja Pasūtītājs vienpusēji atkāpjas no Līguma atbilstoši tā 11.1.5. punktam, tad tam ir tiesības lauzt līgumu ar Izpildītāju 5 (*piecu*) kalendāro dienu laikā, iepriekš rakstveidā informējot Izpildītāju par šādu nepieciešamību, pieņemot ar aktu faktiski paveiktos darbus, un 30 (*trīsdesmit*) kalendāro dienu laikā apmaksājot Izpildītājam kvalitatīvi veiktos darbus.
	5. Ja Pasūtītājs vienpusēji atkāpjas no Līguma atbilstoši tā 11.1.6. punktam, tad tam ir tiesības lauzt līgumu ar Izpildītāju 20 (*divdesmit*) kalendāro dienu laikā, iepriekš rakstveidā informējot Izpildītāju par šādu nepieciešamību, vienojoties par būvniecības pārtraukšanas un iespējamās būvju iekonservēšanas darbiem, pieņemot ar aktu faktiski paveiktos darbus, un 30 (*trīsdesmit*) kalendāro dienu laikā apmaksājot Izpildītājam kvalitatīvi veiktos darbus.
	6. Ja Izpildītājs nevar izpildīt kādu no Līgumā ietvertajiem nosacījumiem, tas jāpaziņo Pasūtītājam un jānorāda iemesli.
11. IZMAIŅAS LĪGUMĀ
	1. Puses, savstarpēji vienojoties, ir tiesīgas izdarīt izmaiņas Līgumā, ievērojot Publisko iepirkumu likuma 61.pantā noteikto kārtību attiecībā uz grozījumu veikšanu. Ikviena Līguma izmaiņa tiek noformēta rakstveidā un abu Pušu parakstīta. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu.
	2. Ir pieļaujami tikai Līguma nebūtiski grozījumi. Būtiskus grozījumus drīkst izdarīt tikai Līguma 12.3.punktā minētajos gadījumos.
	3. Būtiski Līguma grozījumi ir pieļaujami jebkurā no šādiem gadījumiem, kad:
		1. paredzēts veikt, darbu izpildes laikā papildus atklātus darbus (ievērojot Līguma 12.5. un ar to saistītos punktus) un saskaņā ar Publisko iepirkumu likuma normām (ja attiecināms) uz Līguma grozījumiem ir piemērota Publisko iepirkumu likumā noteiktā iepirkuma procedūra;
		2. nepieciešams pagarināt Līguma darbības termiņu ievērojot Līguma 7.4.punkta nosacījumus;
		3. Izpildītāju aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju. Šādā gadījumā nepieciešama otra Līdzēja piekrišana. Saistību nodošana nedrīkst apdraudēt Līguma izpildes termiņu un grozīt Līguma summu.
	4. Izpildītājs nav tiesīgs veikt patvaļīgu būvdarbu vai to apjomu maiņu. Gadījumā, ja Izpildītājs iesniedz Pasūtītājam aprakstu par nepieciešamajām izmaiņām Līgumā, Izpildītājs norāda to ietekmi uz Līguma cenu. Ja Pasūtītājs atzīst Izpildītāja prasījumu par pamatotu, ievērojot Publisko iepirkumu likuma noteiktās tiesību normas attiecībā uz iepirkuma līguma grozīšanu, tiek sagatavotas izmaiņas Līgumā, kas stājas spēkā pēc abpusējas to parakstīšanas un kļūst par neatņemamu šī Līguma sastāvdaļu.
	5. Līgumā noteiktos darbu daudzumus un (ja attiecināms) Līguma summu Puses var grozīt:
		1. ja faktiskie darbu atšķiras no Projekta dokumentācijā paredzētajiem un ir ievēroti Līguma 12.6. punkta nosacījumi;
		2. par darbiem, kas nav paredzēti Projekta dokumentācijā, ir radušies Izpildītājam neparedzamu apstākļu dēļ un nav tehniski nodalāmi, neradot ievērojamas grūtības Pasūtītājam, un ir ievēroti Līguma 12.7., 12.8. un 12.9. punkta nosacījumi.
	6. Faktiskajiem darbu daudzumiem jābūt saskaņotiem ar Būvuzraugu, Autoruzraugu un Pasūtītāju, kā arī uzmērītiem atbilstoši normatīvajos aktos noteiktajai kārtībai.
	7. Pasūtītājs ir tiesīgs veikt izmaiņas darbu daudzumos Līguma darbības laikā, lai Līguma ietvaros veiktu darbus, kas nav minēti Projekta dokumentācijā, bet ir uzskatāmi par nepieciešamiem, lai sasniegtu Projekta dokumentācijā minēto galarezultātu un lai nodrošinātu būves normālu funkcionēšanu, atbilstoši tiem mērķiem, kuriem tā paredzēta, ievērojot arī tās prasības, kas būvei tiek izvirzītas, pamatojoties uz Latvijas Republikas normatīvo aktu prasībām attiecībā uz konkrētās būves funkcionālo nozīmi, šādos gadījumos:
		1. Izmaiņas sakarā ar Projekta dokumentācijas izstrādes laikā veikto pieņēmumu neatbilstību esošai situācijai;
		2. Neprecīza vai nepilnīga Projekta dokumentācijas izstrādei nepieciešamā informācija, ja tā nav bijusi pieejama Projekta autoram;
		3. Darba izpildes laikā atklātas neprecizitātes topogrāfiskajā plānā, vai ģeoloģiskās izpētes datos, vai citos projektēšanas izejmateriālos, kas nesakrīt ar Projekta dokumentācijā norādīto;
		4. Darba izpildes laikā konstatētas Projekta dokumentācijā neparedzētas komunikācijas, apakšzemes būves, kuru nojaukšanai, saglabāšanai vai atjaunošanai jāparedz papildus Darba apjomi;
		5. Darba izpildes gaitā Pasūtītājs saņēmis trešo personu pamatotas prasības, kas rada nepieciešamību veikt papildus darbus, lai nepasliktinātu esošo situāciju.
		6. Citos objektīvi pamatotos gadījumos, izvērtējot darbu nepieciešamību.
	8. Vienību cenu noteikšana darbu daudzumu izmaiņu gadījumā:
		1. Izpildītāja piedāvājumā norādītās izmaksas, t.sk. vienību cenas, virsizdevumi un peļņas procenti ir spēkā visu Līguma darbības periodu;
		2. Ja izmainītos darbu daudzumos ir iekļauti Līguma tāmei analoģiski darba veidi, tad šiem izmaiņu darbiem tiek piemēroti Līguma tāmes vienību izcenojumi;
		3. Ja ieslēdzamie darbi ietver pozīcijas, kas nav minētas darbu daudzumos un nav pielīdzināmas kādam no Līguma tāmes darba veidam, tad izmaksas nosaka atbilstoši esošai tirgus situācijai, piemērojot Līguma tāmē paredzētās pieskaitāmās izmaksas, ja nepieciešams pieaicinot Pušu savstarpēji atzītu ekspertu.
	9. Pasūtītājs var veikt Darba daudzumu samazināšanu, atbilstoši faktiski nepieciešamo darbu daudzumiem saskaņā ar uzmērījumiem, kā arī izslēdzot atsevišķus darbu veidus vai neizbūvējot iekārtas u.c., ja tas konstatē, ka tās nav nepieciešamas Darba izpildei. Darba daudzumu samazināšana noformējama rakstiski, tai jābūt saskaņotai ar Izpildītāja pārstāvi un Autoruzraugu, ievērojot Līguma 12.5.punktu.
12. NEPĀRVARAMA VARA
	1. Neviena no Pusēm nenes atbildību par Līguma saistību neizpildi vai izpildes aizturēšanu, ja minētā izpilde vai izpildes aizturēšana saistīta ar nepārvaramas varas apstākļiem. Ar nepārvaramu varu šī Līguma skaidrojumā saprotami dabas katastrofas, karš, valsts varas un pārvaldes institūciju rīkojumi un citi apstākļi, kas Pusēm nav kontrolējami, bet kuri tieši ietekmēja Darbu izpildi vai materiālu un konstrukciju piegādes. Gadījumā, ja augstākminētie apstākļi turpinās noteiktu laiku, saistību izpildes termiņš tiek pagarināts par attiecīgo laika periodu.
	2. Pusei, kurai saistību izpilde augstākminēto apstākļu dēļ kļuvusi neiespējama, ne vēlāk kā 3 (*trīs*) darba dienu laikā pēc šādu apstākļu iestāšanās jāziņo otrai Pusei par šādu apstākļu rašanos un to apstiprināšanai jāiesniedz kompetentas iestādes izziņas.
	3. Ja nepārvaramas varas apstākļi ilgst vairāk nekā 30 (*trīsdesmit*) kalendārās dienas, tad Puses var lauzt Līgumu, norēķinoties par faktiski izpildīto darbu.
13. INFORMĀCIJAS KONFIDENCIALITĀTE
	1. Visi Pasūtītāja Izpildītājam iesniegtie dokumenti, kas saistīti ar Darbu veikšanu, kā arī papildus informācija, kas iegūta Līguma izpildes gaitā, ir Pasūtītāja īpašums. Izpildītājs ir tiesīgs paturēt minēto dokumentu kopijas ar nosacījumu, ka tie netiks izmantoti ar šī Līguma izpildi nesaistītiem mērķiem bez rakstiskas Pasūtītāja piekrišanas.
	2. Izpildītājs un Pasūtītājs apņemas nodrošināt šajā Līgumā minēto dokumentu un informācijas konfidencialitāti vismaz 2 (*divus*) gadus pēc šī Līguma darbības beigām, cik tālu to pieļauj normatīvie akti informācijas atklātības nodrošināšanas jomā.
14. STRĪDU IZŠĶIRŠANAS KĀRTĪBA
	1. Visi strīdi, domstarpības un jebkura rakstura jautājumi, kuri var rasties sakarā ar šā Līguma izpildi starp līgumslēdzējām Pusēm, kā arī jebkuri strīdi, kas skar šā Līguma skaidrojumu un visu, kas saistīts ar tā saturu vai secinājumiem, kuri izriet no šā Līguma, vai strīdiem, kas saistīti ar Pušu vai to tiesību pārmantotāju tiesībām, pienākumiem un atbildību, nepanākot vienošanos, risināmi spēkā esošās likumdošanas noteiktajā kārtībā tiesā.
15. CITI NOTEIKUMI
	1. Šis Līgums stājas spēkā ar tā parakstīšanas dienu un ir spēkā līdz Darbu un šajā Līgumā atrunāto saistību pilnīgai izpildei vai līdz brīdim, kad Puses ir panākušas vienošanos par Līguma izpildes pārtraukšanu, vai arī līdz brīdim, kad kāda no Pusēm, saskaņā ar šo Līgumu, to lauž vienpusēji.
	2. Visi no šī Līguma izrietošie paziņojumi, lūgumi, pieprasījumi un cita informācija ir noformējama rakstveidā latviešu valodā un nododama adresātam (otrai Pusei) pret parakstu. Visi paziņojumi būs spēkā no saņemšanas brīža.
	3. Par jebkuru pretenziju, kas attiecas uz šī Līguma nosacījumu pārkāpumu, Puses paziņo viena otrai rakstveidā 5 (piecu) dienu laikā no tā brīža, kad tās uzzināja vai tām bija jāuzzina par nosacījumu pārkāpumu. Ja pretenzijas pieteikšanas laiks ir pārsniegts divkārt, Pusei, kas saņēmusi pretenziju, ir tiesības to neizskatīt.
	4. Ja šī Līguma parakstītājs tā noslēgšanas brīdī nav bijis pilnvarots pārstāvēt Līgumslēdzēju, par kuras pārstāvi viņš uzdodas, tad viņš uzņemas pats kā fiziska persona visas saistības no parakstītā Līguma un atbild par to izpildi ar visu savu mantu.
	5. Līguma papildinājumi, izmaiņas vai grozījumi noformējami ar abpusēji parakstītiem dokumentiem, kuri būs šī Līguma neatņemama sastāvdaļa.
	6. Šis Līgums ir saistošs Pušu tiesību un saistību pārņēmējiem.
	7. Šis Līgums sastādīts 2 (divos) eksemplāros uz \_\_\_\_ lapām latviešu valodā, abiem eksemplāriem ir vienāds juridiskais spēks, viens eksemplārs glabājas pie Pasūtītāja, otrs - pie Izpildītāja.
	8. Līgumam pievienoti Pielikumi: Tāme uz \_\_\_\_\_\_\_\_\_\_ lapām; \_\_\_.

17. PUŠU REKVIZĪTI UN PARAKSTI

|  |  |
| --- | --- |
| PASŪTĪTĀJSKuldīgas novada pašvaldībaBaznīcas iela 1, Kuldīga LV-3301Reģ.Nr. 90000035590 | IZPILDĪTĀJS<Pretendenta nosaukums> Reģ. nr. \_\_\_\_\_\_\_\_\_\_\_\_\_\_\_\_\_ Jur.adrese: \_\_\_\_\_\_\_\_\_\_\_\_\_\_\_Norēķinu konts:\_\_\_\_\_\_\_\_\_\_\_\_\_\_\_\_\_Konta Nr. \_\_\_\_\_\_\_\_\_\_\_\_\_\_\_\_\_\_\_ Kods\_\_\_\_\_\_\_\_\_\_\_\_\_ |